
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	               București, 8 Septembrie 2026
              Plx 484/ 2026


AVIZ
asupra propunerii legislative pentru modificarea art.3 din Legea nr.61/1993 privind alocaţia de stat pentru copii, republicată, precum şi modificarea şi completarea art.1081 din Legea învăţământului preuniversitar nr.198/2023
În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a fost sesizată, spre dezbatere și avizare, cu Proiectul de lege ce are ca obiect de reglementare modificarea art.3 din Legea nr.61/1993, în sensul stabilirii, începând cu drepturile aferente lunii septembrie 2027, a unor cuantumuri diferenţiate ale alocaţiei de stat pentru copii, precum şi modificarea şi completarea art.1081 din Legea învăţământului preuniversitar nr.198/2023, în sensul redefinirii regimului burselor, inclusiv prin instituirea unei "burse de prezenţă".;, trimis cu adresa nr. Pl-x 484 din 24 Iunie 2026, înregistrat cu nr.7c-13/619/25.06.2026.
Conform prevederilor art.75 din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare,  Camera Deputaţilor este prima Cameră sesizată.

Potrivit prevederilor art.62 și 132 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă în şedinţa din 8 septembrie 2026.

Membrii Comisiei au examinat propunerea legislativă supusă avizării, expunerea de motive şi avizul nefavorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, să acorde iniţiativei legislative, un aviz negativ, în forma transmisă de către Biroul permanent.

În raport de obiectul şi conţinutul reglementării, propunerea legislativă face parte din categoria legilor organice.               

